Julius Murd
Julius Murd (1936. aastani Julius Martinson; 30. august (ukj) 1887 Kudina vald, Tartumaa – 27. august 1976) oli eesti töölisliikumise tegelane ja Eesti NSV rahvasaadik. Ta töötas Tallinna Laevaremonditehases lukksepa ja töödejuhatajana. Aastatel 1905 ja 1917 võttis osa revolutsioonilisest liikumisest, 1919. aastal osales Eestimaa ametiühingute I kongressil. Aastatel 1947–1959 oli ta Eesti NSV Ülemnõukogu II, III ja IV koosseisu saadik, 1950–1959 Eesti NSV Ülemnõukogu juhataja asetäitja. Ta oli ka Eesti NSV Ametiühingute Nõukogu liige.